# CESC- Conducta i Experiències Socials a Classe (ESO)

Collell, J. i Escudé, C. (2017). Full per a l’examinador.

**Material**: Full de respostes i lista numerada de tots els alumnes de l’aula per a cada alumne.

**Procediment**: Es passa col·lectivament al grup classe. L’avaluador llegeix cada ítem i els infants anoten la resposta en el full, tots alhora.

# Preguntes per a l’alumnat ESO

1. **Em cau bé**: Busca els tres nois i noies de la llista que et caiguin més bé, amb qui més t’agrada o t’agradaria anar. Escriu els números en el full, un número a cada ratlla al costat de la paraula EM CAU BÉ.
2. **No em cau bé**: Ara, busca els tres nois i noies que no et cauen bé. Potser la majoria dels teus companys et caiguin bé, però has de pensar en els que et caiguin menys bé. Escriu els números en el full, un número a cada ratlla on diu NO EM CAU BÉ.
3. **Fa córrer rumors**: Busca els tres nois i noies que parlen malament d’una persona a les seves esquenes o escampen rumors sobre ella perquè no caigui bé als altres, perquè no vagin amb ell (fem el gest de parlar a l’orella d’algú i amb l’altre mà fem com si assenyalem algú). Escriu els números en el full.
4. **Ajuda els altres**: Busca els tres nois i noies que fan coses bones per als altres, que els ajuden a integrar-se en el grup. Escriu els números en el full.
5. **Dóna empentes**: Busca els tres nois i noies que peguen, donen empentes, patades, intimiden, amenacen… Escriu els números en el full.
6. **No deixa participar**: Busca els tres nois i noies que quan estan enfadats amb algú l’ignoren, fan com si no existís, o li diuen que marxi, i no deixen que estigui amb el seu grup d’amics. Escriu els números en el full.
7. **Anima els altres**: Busca els tres nois i noies que animen els companys quan estan disgustats o tristos, que els diuen coses per fer-los sentir bé. Escriu els números en el full.
8. **Insulta**. Busca els tres nois i noies que insulten, ridiculitzen o se’n riuen dels altres. Escriu els números en el full.

Hem pensat en els companys que fan coses, ara pensarem en els que els passen coses. Primer hem pensat amb qui ho fa i ara pensarem en a qui li passa:

1. **A qui donen empentes?**: Busca tres nois i noies que acostumen a rebre empentes, cops, amenaces… dels altres. Escriu els números en el full.
2. **A qui insulten o ridiculitzen?**: Busca tres nois i noies que els altres sovint els insulten o se’n riuen o es fiquen amb ells. Escriu els números en el full.
3. **A qui no deixen participar?**: Busca tres nois i noies que sovint estan sols, que els altres no els trien per fer treballs, o no els conviden perquè no els agrada que vagin amb ells. Escriu els números en el full.
4. **Els meus amics / amigues?**: Busca tres nois i noies que són els teus millors amics. Escriu els números en el full.